

VLADA REPUBLIKE HRVATSKE

Zagreb, 22. kolovoza 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog Uredbe o izmjenama i dopunama Uredbe o unutarnjem ustrojstvu Ministarstva vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Na temelju članka 54. stavka 1. Zakona o sustavu državne uprave (Narodne novine, broj 66/19), a u vezi članka 65. stavka 3. Zakona o sustavu državne uprave (Narodne novine, br. 66/19), te članka 65. Zakona o vanjskim poslovima (Narodne novine, br. 48/96, 72/13, 127/13 i 39/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_ 2019. godine donijela

**UREDBU**

**O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA VANJSKIH I EUROPSKIH POSLOVA**

Članak 1.

 U Uredbi o unutarnjem ustrojstvu Ministarstva vanjskih i europskih poslova (Narodne novine, br. 20/17 i 58/18), iza članka 7. dodaje se članak 7.a s naslovom iznad njega, koji glasi:

„1.4. Ured državnog tajnika za suradnju s Europskim parlamentom

Članak 7.a

 Ured državnog tajnika za suradnju s Europskim parlamentom kao služba u sastavu Kabineta ministra obavlja stručne, protokolarne, administrativne i organizacijske poslove koji su u neposrednoj vezi s dnevnim aktivnostima državnog tajnika za suradnju s Europskim parlamentom, te njegovim planiranim aktivnostima kroz duže razdoblje; po nalogu državnog tajnika, u okviru njegovih ovlasti, koordinira i ostvaruje neposrednu suradnju sa Stalnim predstavništvom Republike Hrvatske pri Europskoj uniji i pri Europskoj zajednici za atomsku energiju, nadležnim upravama Ministarstva i Tajništvom predsjedanja Republike Hrvatske Vijećem EU 2020. godine i ostalim tijelima državne uprave kao i tijelima Europske unije, posebice Glavnim tajništvom Vijeća Europske unije i Europskim parlamentom; u suradnji s glasnogovornikom planira i priprema nastupe državnog tajnika u medijima, te obavlja i druge poslove iz svoga djelokruga.“.

Članak 2.

U članku 23. riječi „pomoćnika ministra“ zamjenjuju se riječju „ravnatelja“.

Članak 3.

 U članku 93. stavak 1. iza riječi: „strateškim ciljevima;“ dodaju se riječi: „obavlja i koordinira strateško planiranje propisano Zakonom o sustavu strateškog planiranja i upravljanja razvojem Republike Hrvatske; obavlja poslove koordinatora za strateško planiranje za Ministarstvo, surađuje s Koordinacijskim tijelom i odgovoran je za pravodobni unos podataka o aktima strateškog planiranja te podnošenje izvješća sukladno Zakonu o sustavu strateškog planiranja i upravljanja razvojem Republike Hrvatske;“, a riječi „pomoćnika ministra“ zamjenjuju se riječju „ravnatelja“.

 U stavku 2. iza točke: „9.2.4. Služba za financijsko planiranje, pripremu za izvršenje, kontrolu i izvješćivanje o proračunu predsjedanja Republike Hrvatske Vijećem EU 2020;“ dodaje se točka: „9.2.5. Služba za strateško planiranje.“.

Članak 4.

 U članku 94. riječi: „koordinira procesom izrade strateškog plana Ministarstva;“, brišu se.

Članak 5.

Iza članka 96.a dodaje se članak 96.b s naslovom iznad njega, koji glasi:

„9.2.5. Služba za strateško planiranje

Članak 96.b

 Služba za strateško planiranje obavlja upravne i stručne poslove koji se odnose na obavljanje i koordinaciju strateškog planiranja propisanih Zakonom o sustavu strateškog planiranja i upravljanja razvojem Republike Hrvatske; obavlja poslove koordinatora za strateško planiranje za Ministarstvo, surađuje s Koordinacijskim tijelom i odgovorna je za pravodobni unos podataka o aktima strateškog planiranja te podnošenje izvješća sukladno Zakonu o sustavu strateškog planiranja i upravljanja razvojem Republike Hrvatske te obavlja i druge poslove iz svoga djelokruga.“

Članak 6.

U članku 97. riječi „pomoćnika ministra“ zamjenjuju se riječju „ravnatelja“.

Članak 7.

U članku 99. riječi „pomoćnika ministra“ zamjenjuju se riječju „ravnatelja“.

Članak 8.

 U članku 100. stavku 1. riječi: „pomoćnika ministra“ zamjenjuju se riječju „ravnatelja“, a iza riječi: „organizira održavanje vozila voznog parka Ministarstva;“ dodaju se riječi: „provodi zakonske obveze iz područja obrambenih priprema;“.

Članak 9.

 U članku 101. riječi: „pomoćnika ministra“ zamjenjuju se riječju „ravnatelja“.

Članak 10.

 U članku 103. riječi: „pomoćnika ministra“ zamjenjuju se riječju „ravnatelja“, a iza riječi: „provodi protupožarnu zaštitu;“ dodaju se riječi: „provodi zakonske obveze iz područja obrambenih priprema;“.

Članak 11.

U članku 136. stavci 3. i 4. brišu se.

Članak 12.

Članak 137. mijenja se i glasi:

„Ravnatelj upravlja radom upravne organizacije ustrojene u sastavu Ministarstva te obavlja i druge poslove koje mu povjeri ministar. Ravnatelj je odgovoran je svoj rad nadležnom državnom tajniku, ministru i Vladi Republike Hrvatske.

Ravnatelj koji upravlja radom Uprave za političke poslove istovremeno obnaša dužnost političkog direktora Ministarstva.

Glavni tajnik Ministarstva upravlja radom Glavnog tajništva, a odgovoran je za svoj rad ministru i Vladi Republike Hrvatske.

Načelnik sektora u sastavu upravnih organizacija upravlja radom sektora, a odgovoran je za svoj rad ravnatelju, nadležnom državnom tajniku i ministru.

Načelnik sektora u sastavu Glavnog tajništva odgovoran je za svoj rad glavnom tajniku Ministarstva, nadležnom državnom tajniku i ministru.

Načelnik samostalnog sektora upravlja radom samostalnog sektora, a odgovoran je za svoj rad nadležnom državnom tajniku i ministru.

Načelnik sektora upravlja Sektorom za Zajedničku vanjsku i sigurnosnu politiku (ZVSP) i ujedno obnaša dužnost europskog korespondenta i direktora za sigurnosnu politiku, a za svoj rad odgovoran je ravnatelju, odnosno političkom direktoru, nadležnom državnom tajniku i ministru.

Voditelj službe u sastavu upravne organizacije upravlja radom službe, a odgovoran je za svoj rad načelniku sektora, ravnatelju, nadležnom državnom tajniku i ministru.

Voditelj službe u sastavu Glavnog tajništva upravlja radom službe, a odgovoran je za svoj rad načelniku sektora, glavnom tajniku, nadležnom državnom tajniku i ministru.

Voditelj samostalne službe za unutarnju reviziju upravlja radom samostalne službe, a odgovoran je za svoj rad nadležnom državnom tajniku i ministru.

Glavni inspektor službe vanjskih poslova upravlja Inspektoratom službe vanjskih poslova, a za svoj rad odgovoran je nadležnom državnom tajniku i ministru.

Tajnik kabineta upravlja radom Kabineta ministra, a odgovoran je za svoj rad ministru i nadležnom državnom tajniku.

Voditelj službe u sastavu Kabineta ministra upravlja radom službe, a odgovoran je za svoj rad ministru, nadležnom državnom tajniku i tajniku Kabineta ministra.“.

Članak 13.

 Okvirni broj državnih službenika i namještenika potrebnih za obavljanje poslova u upravama, sektorima i ustrojstvenim jedinicama Ministarstva te diplomatskim misijama i konzularnim uredima Republike Hrvatske u inozemstvu, prikazan u tablici koja je sastavni dio Uredbe o unutarnjem redu Ministrstva vanjskih i europskih poslova (Prilog II.) („Narodne novine“, broj 20/17 i 58/18), zamjenjuje se okvirnim brojem državnih službenika i namještenika potrebnih za obavljanje poslova u upravama, sektorima i ustrojstvenim jedinicama Ministarstva te diplomatskim misijama i konzularnim uredima Republike Hrvatske u inozemstvu koji je prikazan u tablici koja se nalazi u prilogu ove Uredbe i njezin je sastavni dio.

Članak 14.

 Ministar će, uz prethodnu suglasnost središnjeg tijela državne uprave nadležnog za službeničke odnose, uskladiti Pravilnik o unutarnjem redu Ministarstva u skladu s odredbama ove Uredbe u roku 30 dana od dana njezina stupanja na snagu.

Članak 15.

Ova Uredba stupa na snagu prvoga dana od dana objave u „Narodnim novinama“.

Klasa:

Urbroj:

Zagreb,

PREDSJEDNIK

mr.sc. Andrej Plenković

**PRILOG**

OKVIRNI BROJ DRŽAVNIH SLUŽBENIKA I NAMJEŠTENIKA

|  |  |  |
| --- | --- | --- |
| **Redni broj** | **Naziv ustrojstvene jedinice** | **Broj službenika i namještenika** |
|  | MINISTARSTVO VANJSKIH I EUROPSKIH POSLOVA | 924 |
| 1. | KABINET MINISTRA | 1 |
| 1.1. | URED MINISTRA (služba) | 9 |
| 1.2. | URED DRŽAVNOG TAJNIKA ZA EUROPSKE POSLOVE (služba) | 7 |
| 1.3. | URED DRŽAVNOG TAJNIKA ZA POLITIČKE POSLOVE (služba) | 7 |
| 1.4. | URED DRŽAVNOG TAJNIKA ZA SURADNJU S EUROPSKIM PARLAMENTOM (služba) | 7 |
|  | Kabinet ministra – ukupno | 31 |
| 2. | UPRAVA ZA EUROPU | 1 |
|  | – neposredno u Upravi izvan sustava nižih ustrojstvenih jedinica | 2 |
| 2.1. | SEKTOR ZA EUROPSKE DRŽAVE | 1 |
| 2.1.1. | SLUŽBA ZA SUSJEDNE EU ČLANICE | 10 |
| 2.1.2. | SLUŽBA ZA SREDNJU, ISTOČNU I JUŽNU EUROPU | 11 |
| 2.1.3. | SLUŽBA ZA ZAPADNU I SJEVERNU EUROPU | 10 |
| 2.2. | SEKTOR ZA COREPER I | 1 |
| 2.2.1. | SLUŽBA ZA POLJOPRIVREDU I RIBARSTVO | 5 |
| 2.2.2. | SLUŽBA ZA UNUTARNJE TRŽIŠTE, KONKURENTNOST, SOCIJALNU POLITIKU, ZDRAVLJE, OBRAZOVANJE I KULTURU | 5 |
| 2.2.3. | SLUŽBA ZA PROMET, TELEKOMUNIKACIJE, ENERGETIKU I OKOLIŠ | 5 |
| 2.2.4. | SLUŽBA ZA EUROPSKE MAKROREGIJE I EU FONDOVE | 6 |
| 2.3. | SEKTOR ZA COREPER II | 1 |
| 2.3.1. | SLUŽBA ZA EKONOMSKE I FINANCIJSKE POSLOVE | 5 |
| 2.3.2. | SLUŽBA ZA PRAVOSUĐE I UNUTARNJE POSLOVE | 5 |
| 2.3.3. | SLUŽBA ZA VIJEĆE ZA OPĆE POSLOVE I EUROPSKO VIJEĆE | 5 |
| 2.3.4. | SLUŽBA ZA INSTITUCIONALNA PITANJA EU | 6 |
| 2.3.5. | SLUŽBA ZA POTPORU KOORDINACIJE EUROPSKIH POSLOVA | 9 |
|  | Uprava za Europu – ukupno | 88 |
| 3. | UPRAVA ZA GOSPODARSKE POSLOVE I RAZVOJNU SURADNJU | 1 |
|  | – neposredno u Upravi izvan sustava nižih ustrojstvenih jedinica | 1 |
| 3.1. | SEKTOR ZA GOSPODARSKE ODNOSE | 1 |
| 3.1.1. | SLUŽBA ZA GOSPODARSKU BILATERALU | 20 |
| 3.1.2. | SLUŽBA ZA GOSPODARSKU MULTILATERALU | 6 |
| 3.2. | SEKTOR ZA TRGOVINSKU I INVESTICIJSKU POLITIKU | 1 |
| 3.2.1. | SLUŽBA ZA TRGOVINSKU POLITIKU | 9 |
| 3.2.2. | SLUŽBA ZA INVESTICIJSKU POLITIKU | 8 |
| 3.2.3. | SLUŽBA ZA IZVOZNU KONTROLU | 8 |
| 3.3. | SEKTOR ZA RAZVOJNU SURADNJU I HUMANITARNU POMOĆ | 1 |
| 3.3.1. | SLUŽBA ZA RAZVOJNU POLITIKU | 7 |
| 3.3.2. | SLUŽBA ZA HUMANITARNU POLITIKU | 6 |
| 3.3.3. | SLUŽBA ZA PROVEDBU RAZVOJNIH I HUMANITARNIH PROJEKATA | 9 |
|  | Uprava za gospodarske poslove i razvojnu suradnju – ukupno | 78 |
| 4. | UPRAVA ZA MEĐUNARODNOPRAVNE POSLOVE | 1 |
|  | – neposredno u Upravi izvan sustava nižih ustrojstvenih jedinica | 2 |
| 4.1. | SEKTOR ZA EUROPSKO PRAVO | 1 |
| 4.1.1. | SLUŽBA ZA KOORDINACIJU PREUZIMANJA PRAVNE STEČEVINE EU I NOTIFIKACIJU | 8 |
| 4.1.2. | SLUŽBA ZA PRAVO EU I KOORDINACIJU POSTUPAKA ZBOG POVREDE PRAVA EU | 6 |
| 4.1.3. | SLUŽBA ZA ZASTUPANJE RH PRED SUDOM EU | 6 |
| 4.2. | SEKTOR ZA MEĐUNARODNO PRAVO | 1 |
| 4.2.1. | SLUŽBA ZA MEĐUNARODNO JAVNO PRAVO I MEĐUNARODNOPRAVNA PITANJA EU | 8 |
| 4.2.2. | SLUŽBA ZA MEĐUNARODNE UGOVORE | 6 |
| 4.2.3. | SLUŽBA ZA GRANICE | 6 |
| 4.3. | SEKTOR ZA EU DOKUMENTACIJU | 1 |
| 4.3.1. | SLUŽBA ZA HRVATSKU INAČICU AKATA PRAVNE STEČEVINE | 10 |
| 4.3.2. | SLUŽBA ZA JEZIČNO-PRAVNA PITANJA I PREVOĐENJE | 6 |
|  | Uprava za međunarodnopravne poslove – ukupno | 62 |
| 5. | UPRAVA ZA JUGOISTOČNU EUROPU I PROŠIRENJE EU | 1 |
|  | – neposredno u Upravi izvan sustava nižih ustrojstvenih jedinica | 1 |
| 5.1. | SEKTOR ZA JUGOISTOČNU EUROPU I PROCES PROŠIRENJA EU | 1 |
| 5.1.1. | SLUŽBA ZA KANDIDATE I POTENCIJALNE KANDIDATE ZA EU | 9 |
| 5.1.2. | SLUŽBA ZA DRŽAVE U PRISTUPNIM PREGOVORIMA S EU | 10 |
| 5.2. | SEKTOR ZA REGIONALNU SURADNJU I POTPORU | 1 |
| 5.2.1. | SLUŽBA ZA REGIONALNU SURADNJU | 9 |
| 5.2.2. | SLUŽBA ZA PRIJENOS ZNANJA | 6 |
|  | Uprava za Jugoistočnu Europu i proširenje EU – ukupno | 38 |
| 6. | UPRAVA ZA POLITIČKE POSLOVE | 1 |
|  | – neposredno u Upravi izvan sustava nižih ustrojstvenih jedinica | 1 |
| 6.1. | SEKTOR ZA SJEVERNU, SREDNJU I JUŽNU AMERIKU | 1 |
| 6.1.1. | SLUŽBA ZA SJEVERNU AMERIKU | 6 |
| 6.1.2. | SLUŽBA ZA LATINSKU AMERIKU I KARIBE | 8 |
| 6.2. | SEKTOR ZA EUROAZIJU, ISTOČNO PARTNERSTVO, AZIJU I OCEANIJU | 1 |
| 6.2.1. | SLUŽBA ZA EUROAZIJU | 5 |
| 6.2.2. | SLUŽBA ZA ISTOČNO PARTNERSTVO | 5 |
| 6.2.3. | SLUŽBA ZA AZIJU I OCEANIJU | 7 |
| 6.3. | SEKTOR ZA AFRIKU I BLISKI ISTOK | 1 |
| 6.3.1. | SLUŽBA ZA BLISKI ISTOK, SJEVERNU AFRIKU I PERZIJSKI ZALJEV | 6 |
| 6.3.2. | SLUŽBA ZA SUBSAHARSKU AFRIKU | 8 |
| 6.4. | SEKTOR ZA ZAJEDNIČKU VANJSKU I SIGURNOSNU POLITIKU (ZVSP) | 1 |
| 6.4.1. | SLUŽBA ZA ZAJEDNIČKU VANJSKU I SIGURNOSNU POLITIKU (ZVSP) I EU MJERE OGRANIČAVANJA | 5 |
| 6.4.2. | SLUŽBA ZA ZAJEDNIČKU SIGURNOSNU I OBRAMBENU POLITIKU (ZSOP) | 5 |
|  | Uprava za političke poslove – ukupno | 61 |
| 7. | UPRAVA ZA MULTILATERALU I GLOBALNA PITANJA | 1 |
|  | – neposredno u Upravi izvan sustava nižih ustrojstvenih jedinica | 2 |
| 7.1. | SEKTOR ZA NATO I MEĐUNARODNU SIGURNOST | 1 |
| 7.1.1. | SLUŽBA ZA NATO | 8 |
| 7.1.2. | SLUŽBA ZA MEĐUNARODNU SIGURNOST | 8 |
| 7.1.3. | SLUŽBA ZA MIROVNE MISIJE I OPERACIJE | 7 |
| 7.2. | SEKTOR ZA UN I MEĐUNARODNE ORGANIZACIJE | 1 |
| 7.2.1. | SLUŽBA ZA UN | 6 |
| 7.2.2. | SLUŽBA ZA LJUDSKA PRAVA | 6 |
| 7.2.3. | SLUŽBA ZA REGIONALNE MEĐUNARODNE ORGANIZACIJE I INICIJATIVE | 5 |
| 7.2.4. | SLUŽBA ZA GLOBALNA PITANJA | 5 |
|  | Uprava za multilateralu i globalna pitanja – ukupno | 50 |
| 8. | UPRAVA ZA KONZULARNE POSLOVE | 1 |
|  | – neposredno u Upravi izvan sustava nižih ustrojstvenih jedinica | 1 |
| 8.1. | SEKTOR ZA MEĐUNARODNU PRAVNU POMOĆ, DRŽAVLJANSTVO I PUTNE ISPRAVE | 1 |
| 8.1.1. | SLUŽBA ZA MEĐUNARODNU PRAVNU POMOĆ | 13 |
| 8.1.2. | SLUŽBA ZA DRŽAVLJANSTVO I PUTNE ISPRAVE | 14 |
| 8.2. | SEKTOR ZA VIZE I STRANCE | 1 |
| 8.2.1. | SLUŽBA ZA VIZE | 9 |
| 8.2.2. | SLUŽBA ZA STRANCE | 10 |
|  | Uprava za konzularne poslove – ukupno | 50 |
| 8.a | UPRAVA ZA INFORMACIJSKU SIGURNOST | 1 |
|  | – neposredno u Upravi izvan sustava nižih ustrojstvenih jedinica | 1 |
| 8.a.1. | SEKTOR ZA INFORMACIJSKU SIGURNOST | 1 |
| 8.a.1.1. | SLUŽBA ZA INFORMACIJSKU SIGURNOST I CERTIFIKATE | 7 |
| 8.a.1.2. | REGISTAR EU I NATO DOKUMENATA | 6 |
| 8.a.1.3. | SLUŽBA ZA KRIPTO-KOMUNIKACIJU I DIPLOMATSKU POŠTU | 15 |
| 8.a.1.4. | SLUŽBA ZA FIZIČKU I TEHNIČKU ZAŠTITU | 32 |
| 8.a.1.5. | SLUŽBA ZA SIGURNOST INFORMACIJSKIH SUSTAVA | 5 |
| 8.a.2. | SEKTOR ZA INFORMATIKU I TELEKOMUNIKACIJE | 1 |
| 8.a.2.1. | SLUŽBA ZA RAČUNALNE MREŽE I SISTEMSKU PODRŠKU | 7 |
| 8.a.2.2. | SLUŽBA ZA INFORMATIČKU PODRŠKU | 8 |
| 8.a.2.3. | SLUŽBA ZA PODRŠKU KORISNICIMA | 8 |
| 8.a.2.4. | SLUŽBA ZA TELEKOMUNIKACIJE | 5 |
|  | Uprava za informacijsku sigurnost – ukupno | 97 |
| 9. | GLAVNO TAJNIŠTVO | 1 |
|  | – neposredno u Glavnom tajništvu izvan sustava nižih ustrojstvenih jedinica | 2 |
| 9.1. | SEKTOR ZA PRAVNE POSLOVE I LJUDSKE RESURSE | 1 |
| 9.1.1. | SLUŽBA ZA PRAVNE POSLOVE | 10 |
| 9.1.2. | SLUŽBA ZA LJUDSKE RESURSE | 8 |
| 9.1.3. | SLUŽBA ZA RADNO-PRAVNA PITANJA | 14 |
| 9.1.4. | SLUŽBA ZA RAD U MEĐUNARODNIM ORGANIZACIJAMA I INSTITUCIJAMA EU | 5 |
| 9.2. | SEKTOR ZA FINANCIJE I PRORAČUN | 1 |
| 9.2.1. | SLUŽBA ZA PRORAČUN | 7 |
| 9.2.2. | SLUŽBA ZA RAČUNOVODSTVO | 29 |
| 9.2.3. | SLUŽBA ZA FINANCIJSKO UPRAVLJANJE I KONTROLE | 5 |
| 9.2.4. | SLUŽBA ZA FINANCIJSKO PLANIRANJE, PRIPREMU ZA IZVRŠENJE, KONTROLU I IZVJEŠĆIVANJE O PRORAČUNU PREDSJEDANJA REPUBLIKE HRVATSKE VIJEĆEM EU 2020 | 8 |
| 9.2.5. | SLUŽBA ZA STRATEŠKO PLANIRANJE | 5 |
| 9.3. | SEKTOR ZA MATERIJALNE POSLOVE | 1 |
| 9.3.1. | SLUŽBA ZA NABAVU | 12 |
| 9.3.2. | SLUŽBA ZA UPRAVLJANJE IMOVINOM | 10 |
| 9.4. | SEKTOR ZA OPĆE I TEHNIČKE POSLOVE | 1 |
| 9.4.1. | SLUŽBA ZA ODRŽAVANJE | 33 |
| 9.4.2. | SLUŽBA ZA PISARNICU I PISMOHRANU | 12 |
| 9.4.3. | SLUŽBA ZA PODRŠKU DMKU | 22 |
|  | Glavno tajništvo – ukupno | 187 |
| 10. | SAMOSTALNI SEKTOR ZA ANALITIKU I POLITIČKO PLANIRANJE | 1 |
| 10.1. | SLUŽBA ZA ANALITIKU | 8 |
| 10.2. | SLUŽBA ZA PRIPREMU JAVNIH NASTUPA | 5 |
|  | Samostalni sektor za analitiku i političko planiranje – ukupno | 14 |
| 11. | SAMOSTALNI SEKTOR ZA JAVNU I KULTURNU DIPLOMACIJU, INFORMIRANJE I ODNOSE S JAVNOŠĆU | 1 |
| 11.1. | SLUŽBA ZA JAVNU DIPLOMACIJU I INFORMIRANJE O EU | 13 |
| 11.2. | SLUŽBA ZA KULTURNU DIPLOMACIJU | 10 |
| 11.3. | SLUŽBA ZA ODNOSE S JAVNOŠĆU | 10 |
|  | Samostalni sektor za javnu i kulturnu diplomaciju, informiranje i odnose s javnošću – ukupno | 34 |
| 12. | DIPLOMATSKA AKADEMIJA (sektor) | 1 |
| 12.1. | SLUŽBA ZA DIPLOMATSKO USAVRŠAVANJE | 12 |
| 12.2. | SLUŽBA ZA PRIPREME ZA RAD U DM/KU | 12 |
|  | Diplomatska akademija – ukupno | 25 |
| 13. | DIPLOMATSKI PROTOKOL (sektor) | 1 |
| 13.1. | SLUŽBA ZA CEREMONIJAL I POSJETE | 9 |
| 13.2. | SLUŽBA ZA PRIVILEGIJE I IMUNITETE | 9 |
|  | Diplomatski protokol – ukupno | 19 |
| 14. | TAJNIŠTVO PREDSJEDANJA REPUBLIKE HRVATSKE VIJEĆEM EU 2020. (sektor) | 1 |
| 14.1. | SLUŽBA ZA ORGANIZACIJU I LOGISTIKU ZA POSLOVE PREDSJEDANJA | 24 |
| 14.2. | SLUŽBA ZA LJUDSKE RESURSE I OSPOSOBLJAVANJE ZA POSLOVE PREDSJEDANJA | 16 |
| 14.3. | SLUŽBA ZA KOMUNIKACIJE I KULTURNE AKTIVNOSTI ZA POSLOVE PREDSJEDANJA | 17 |
| 14.4. | SLUŽBA ZA NABAVE ZA POSLOVE PREDSJEDANJA | 7 |
|  | Tajništvo predsjedanja Republike Hrvatske Vijećem EU 2020 – ukupno | 65 |
| 15. | INSPEKTORAT SLUŽBE VANJSKIH POSLOVA (služba) | 5 |
| 16. | SAMOSTALNA SLUŽBA ZA UNUTARNJU REVIZIJU | 5 |
|  | POSEBNI POLOŽAJI | 15 |
|  | GLAVNI PRAVNI SAVJETNIK | 1 |
|  | GLASNOGOVORNIK | 1 |
|  | SAVJETNIK MINISTRA | 13 |
|   |   |  |
|  | DIPLOMATSKE MISIJE I KONZULARNI UREDI | 550 |
|  | Diplomatsko osoblje | 352 |
|  | Administrativno-tehničko osoblje | 124 |
|  | Djelatnici sigurnosti | 74 |
|  | Namještenici | 0 |
|   |   |  |
|  | UKUPNO SLUŽBA VANJSKIH POSLOVA | 1474 |
| Ukupan broj službenika i namještenika u Ministarstvu | 924 |
| Ukupan broj službenika i namještenika u DM/KU RH u inozemstvu | 550 |

**O B R A Z L O Ž E NJ E**

Predmetnim prijedlogom Uredbe o izmjenama i dopunama Uredbe o unutarnjem ustrojstvu Ministarstva vanjskih i europskih poslova („Narodne novine“ broj 20/17 i 58/18) usklađuje se unutarnje ustrojstvo Ministarstvo vanjskih i europskih poslova sa Zakonom o sustavu državne uprave („Narodne novine“ broj 66/2019) i obvezama koje proizlaze iz Zakona o sustavu strateškog planiranja i upravljanja razvojem Republike Hrvatske („Narodne novine“, broj 123/17) i Zakona o obrani („Narodne novine“, broj 73/13, 75/15, 27/16, 110/17 i 30/18), te stvara osnovne preduvjete za djelotvorno i učinkovito obavljanje dužnosti novoimenovane državne tajnice u Ministarstvu vanjskih i europskih poslova Republike Hrvatske Rješenjem Vlade Republike Hrvatske, KLASA:UP/I 080-02/19-01/30, URBROJ: 50301-15/07-19-01 od 18. srpnja 2019.

Odredbama članka 45. i 57. Zakona o sustavu državne uprave propisano je da radom upravnih organizacija u sastavu ministarstva rukovode državni službenici, ako posebnim zakonom nije drukčije određeno, i to ravnatelji za uprave, zavode, ravnateljstva i urede.

Člankom 34. Zakona o sustavu strateškog planiranja i upravljanja razvojem Republike Hrvatske obvezuju se središnja tijela državne uprave na određivanje unutarnje ustrojstvene jedinice, koordinatora za strateško planiranje, za obavljanje i koordinaciju strateškog planiranja propisanih Zakonom, pa se stoga Uredba o unutarnjem ustrojstvu Ministarstva vanjskih i europskih poslova mijenja na način da se u Sektoru za financije i proračun Glavnog tajništva Ministarstva ustrojava Služba za strateško planiranje s pet izvršitelja.

Radi izvršavanja obveza iz područja obrambenih priprema propisanih Zakonom o obrani, što se ponajprije odnosi na izradu i donošenje planova djelovanja u stanju neposredne ugroženosti neovisnosti, jedinstvenosti i opstojnosti Republike Hrvatske i ratnom stanju, ovom Uredbom određuje se da se navedeni poslovi stavljaju u djelokrug Službe za podršku DM/KU Sektora za opće i tehničke poslove Glavnog tajništva Ministarstva.

Ovom Uredbom ustrojava se Ured državne tajnice za suradnju s Europskim parlamentom, kako bi se osigurali osnovni preduvjeti za djelotvorno i učinkovito obavljanje dužnosti novoimenovane državne tajnice u Ministarstvu vanjskih i europskih poslova Republike Hrvatske, u skladu sa sadašnjim ustrojem prema kojem i državne tajnice za europske odnosno političke poslove imaju urede koji im omogućavaju obavljanje dodijeljenih dužnosti.

Za promjene po ovom prijedlogu Uredbe, nije potrebno povećanje okvirnog broja državnih službenika i namještenika, budući da će se obavljanje poslova osigurati internom preraspodjelom. Okvirni broj državnih službenika i namještenika potrebnih za obavljanje poslova iz djelokruga Ministarstva vanjskih i europskih poslova prikazan je u tablici koja se nalazi u prilogu ove Uredbe i njezin je sastavni dio.

Ministar vanjskih i europskih poslova će, sukladno obvezi iz Zakona o sustavu državne uprave, uskladiti Pravilnik o unutarnjem redu Ministarstva u skladu s odredbama ove Uredbe u roku 30 dana od dana njezina stupanja na snagu, uz prethodnu suglasnost središnjeg tijela državne uprave nadležnog za službeničke odnose.

Ova Uredba, sukladno Zaključku Vlade Republike Hrvatske od 18. srpnja 2019., iznimno stupa na snagu prvoga dana od dana objave u „Narodnim novinama“, budući da se radi o potrebi provedbe Nacionalnog programa reformi 2019., u okviru reformskog prioriteta „Unaprjeđenje javne uprave“ koja uključuje mjeru „Decentralizacija i racionalizacija“, radi usklađivanja sa Zakonom o sustavu državne uprave za što je predviđeno jednoobrazno stupanje na snagu na naznačeni način.

Za dostavljeni prijedlog izmjena i dopuna Uredbe o unutarnjem ustrojstvu Ministarstva vanjskih i europskih poslova osigurana su sredstva u državnom proračunu za 2019. godinu.